open-index/open-wikipedia-markdown huggingface dataset:
Elektrėnai elektrijaam

**Elektrėnai Elektrijaam** (ka **Leedu Elektrijaam**) on 1800 MW soojuselektrijaam Leedus Elektrėnais, umbes 50 km Leedu pealinnast Vilniusest lääne pool. Seda kasutab Lietuvos Energija tütarettevõte Lietuvos Elektrinė.

Jaam ehitati aastatel 1960–1972 aastaste etappide kaupa. Strėva jõele ehitati jahutusvee saamiseks pais, mis tekitas Elektrėna reservuaari. 2008. aastal oli jaamas kaheksa töökorras plokki, kus põletati maagaasi, rasket naftat ja bituumenil põhinevat kütust orimulsiooni. Orimulsiooni on imporditud Venezuelast. See oli kavandatud baasvõimsuse jaamana ja genereeris kuni 1992. aastani umbes 10&nbsp;TWh elektrit aastas. Seejärel kasutati seda Leedu tagavarajaamana ja seepärast vähenes väljundvõimsus viie protsendini. 2012. aastal avati 9. plokk.

Pärast Ignalina tuumaelektrijaama sulgemist 2009. aastal sai jaamast Leedu põhiline elektrienergia allikas. Kuna jaam ei vasta Euroopa Liidu keskkonnanormidele, on parandamiseks välja pakutud mitmeid täiustusi. 2008. aasta septembris valmis suitsu väävlist eemaldamise projekt. 2007. aasta detsembris andis Leedu majandusministeerium teada uue 400 MW kombineeritud tsükliga ploki ehitamisest. Uue ploki ehituse maksumuseks hinnati 252 miljoni eurot, millest 57% pidi tulema Euroopa Liidult, 33% jaamalt ja ülejäänud 10% riiklikust Ignalina sulgemise fondist. Üheksas plokk, mis avati 2012. aastal, läks tegelikult maksma 377 miljonit eurot.

Jaam varustab ka 1962. aastal töölistele rajatud Elektrėnai linna keskküttega.

Kaks korstent kolmest on kasutusel elektripostidena.

## Viited
Torikulaadsed

**Torikulaadsed** (*Polyporales*) on klassi *[[Agaricomycetes]]* kuuluv kandseente selts.

## Sugukondi
**[[Cerrenaceae]]*
**[[Dacryobolaceae]]*
**[[Fomitopsidaceae]]*
**Ganodermataceae* — vaabikulised
**[[Gelatoporiaceae]]*
**[[Grifolaceae]]*
**[[Hyphodermataceae]]*
**[[Incrustoporiaceae]]*
**[[Irpicaceae]]*
**[[Ischnodermataceae]]*
**[[Laetiporaceae]]*
**[[Meripilaceae]]*
**[[Meruliaceae]]*
**[[Panaceae]]*
**[[Phanerochaetaceae]]*
**[[Podoscyphaceae]]*
**Polyporaceae* — torikulised
**[[Sparassidaceae]]*
**[[Steccherinaceae]]*

## Määramata sugukonnaga perekondi
**[[Aegerita]]*
**[[Amyloporia]]*
**[[Candelabrochaete]]*
**[[Cerocorticium]]*
**Climacocystis* — põhjatorik
**[[Cyanosporus]]*
**[[Cystidiopostia]]*
**Diplomitoporus* — vahakorgik
**Erastia* — lõhepoorik
**Faerberia* — soonlehik
**Fibroporia* — kiudpoorik
**[[Fuscopostia]]*
**[[Gyrophanopsis]]*
**Rhodonia* — lõhetümak
**Sarcoporia* — pehmepoorik
**Spongipellis* — vahtpoorik

## Välislingid
* Torikulaadsed andmebaasis eElurikkus
Elizabeth Cady Stanton

**Elizabeth Cady Stanton** (12. november 1815 Johnstown, New Yorgi osariik – 26. oktoober 1902 New York) oli USA sufražett, sotsiaalaktivist, abolitsionist ja üks naiste õiguste eest võitlejate juhte.

Tema dokumenti "Declaration of Sentiments" ("Õiguste ja tunnete deklaratsioon"), mis kanti ette Seneca Fallsi konverentsil 1848. aastal, peetakse sageli organiseeritud naisõiguslaste ja sufražettide liikumise alguseks USA-s. Staton oli aastail 1892–1900 National Woman Suffrage Associationi president.

Enne naiste õiguste eest kõnelemist oli Stanton aktiivne abolitsionist. Erinevalt paljudest teistest keskendus Stanton peale naiste valimisõiguse tagamise ka teistele seotud küsimustele. Ta puudutas lisaks naiste vanema- ja hooldusõigusi, varalisi õigusi, töö- ja töötuluõigusi ning lahutuse, perekonna majandusliku heaolu ja sünnikontrolli teemasid. Ta oli ka karskusliikumise toetaja.

Pärast Ameerika Ühendriikide kodusõda põhjustas Stantoni panus naiste valimisõiguse heaks naisõiguslaste seas vastuolu, kui ta koos Susan B. Anthonyga vähendas toetust Ameerika Ühendriikide põhiseaduse 14. ja 15. paranduste läbimiseks. Ta oli vastu sellele, et afroameeriklastest meestele anti õiguslik kaitse ja valimisõigus, samas kui naistele, nii valgetele kui ka mustadele, neid õigusi ei antud. Tema positsioon selles küsimuses viis kahe erineva naisõiguslaste organisatsiooni loomiseni, mis ühinesid hiljem taas ning Stanton oli selle üks juhte ligi kakskümmend aastat.

Stanton oli "Naiste Piibli" ("The Woman's Bible"), enda autobiograafia "Eighty Years and More" ning paljude naiste valimisõigusi ja muid õigusi puudutavate artiklite ja lendlehtede autor.

## Viited

## Välislingid
* Naise Piibel. Kirik ja Teoloogia
Lõbusad Lehed

**Lõbusad Lehed** oli huumoriajakiri, mis ilmus Eestis 1908. aastal. Sisuks naljajutud ja karikatuurid. Väljaandjaks oli kirjastusühisus "Edasi". Ajakiri trükiti Soomes, Viipuri trükikojas "*Viipurin Uusi Kirjapaino*". Enamik materjali olid nähtavasti soome keelest tõlgitud. Seda näitas nii ajakirja keeleline külg, kui illustreerijateks olid soome karikaturistid: B. H., Kari, V. Savolainen.

Ajakiri oli 28 leheküljeline ja maksis 15 kopikat. Ilmus ainult 1 number.

## Viited

## Välislingid
*Digari – Lõbusad Lehed 1908
Vaabik

**Vaabik** (*Ganoderma*) on vaabikuliste (*Ganodermataceae*) sugukonda torikulaadsete (*Polyporales*) seltsi kuuluv seeneperekond. 

Perekonda kuulub umbes 50 liiki. Enamik neist elab troopikas.

## Eesti liigid
**Ganoderma applanatum* – jänesvaabik, harilik vaabik, jänesetael
**Ganoderma lucidum* – lakkvaabik, läikvaabik

## Liike mujal
**Ganoderma adspersum* – pargivaabik
**Ganoderma australe* – lõunavaabik
**Ganoderma carnosum* – nuluvaabik
**[[Ganoderma lobatum]]* 

## Välislingid
*
Kodanik Mats

**Kodanik Mats** oli huumoriajakiri, mis ilmus 1926. aastal Tallinnas. Väljaandja oli Aleksander Annus ja tegevtoimetajaks oli Hendrik Saar (ps. Kivilombi Ints). Ajakirja trükiti trükikojas "Estotrükk" Tallinn, Suur-Karja 5. Ilmus üks number. Ajakirja esikaane oli joonistanud Axel Roosmann.

## Viited

## Välislingid
* Digar - Kodanik Mats 1926
Kabun

**Kabun** ehk **kohikukk** on kastreeritud kukk.

Kuked kastreeritakse kabunaks enne nende suguküpseks saamist.

Kabunate liha on õrnema maitsega ja rasvasem kui kukel või kanal.
Kohvimasin

**Kohvimasin** on kodumasin, mis teeb kohvi jahvatatud kohviubadest kuuma vee läbijuhtimise teel. Kõige laiemalt on kasutusel filterkohvimasinad, mitmekülgsemate võimalustega aga kohviautomaadid (espressomasinad). Esimestes suundub kuum vesi kohvipurule või -pulbrile vabalt, teistes surve all. Olenevalt automatiseerituse astmest võib masin jahvatada ube ja lisada kohvile kuuma või vahustatud piima.

## Filterkohvimasina tööprotsess
Külm vesi voolab mahutist läbi tagasivooluklapi ja kuumeneb kütteelemendi toimel torus, mis paikneb soojendusplaadis. Kuumenemisel tekkiva auru survel klapp sulgub ja kuum vesi tõuseb püsttorus, läbib rõhtsa toruosa (see võib olla pööratav) ja tilgub filtris olevale kohvipurule. Vee eemaldumise järel rõhk torus alaneb, vee survel klapp avaneb ja kuumutamiseks siseneb uus veekogus. See protsess kordub, kusjuures iga kord kaasneb jääkvee aurustumisega iseloomulik korin.

Kui kogu külm vesi on ära tarvitatud, tõuseb temperatuur kuumutustoru ümber 130−150 kraadini ja termoregulaator lülitab kohvimasina elektrivõrgust välja või (olenevalt mudelist) jätkab plaadi ja kannu soojas hoidmist kütteelementi perioodiliselt sisse ja välja lülitades. Lisaks on igal masinal termokaitselülitus, mis katkestab võrgutoite, kui näiteks regulaatori rikke korral tõuseb temperatuur üle 180 °C. 

## Vaata ka
* Kohv
* Espresso

## Välislingid

*Kohvimasinad
* Kohvimasinate liigid
Pardel

**Pardel** on mehaaniline või elektriline raseerimisvahend.
*Mehaanilist pardlit ehk terapardlit tuntakse ka žiletiaparaadina (seda hakkas esimesena tootma King C. Gillette'i firma 1902. a USA-s). Algselt kasutati neis vahetatavaid kahepoolselt teritatud žiletiterasid, praegusaegsetes terapardlites on kaks või enam ühepoolset tera; need võivad olla vahetatavad, kuid levinumad on korrakasutusega raseerimisvahendid.
*Elektripardleid eristatakse lõikepea järgi, mis võib olla võnkuvate või pöörlevate teradega.
**Võnkuvate teradega lõikepeas liiguvad lõiketerad edasi-tagasi õhukese metallvõrgu all, siit ka nimetus võrkpea. Niisugust pardlit hakkas kõigepealt tootma Remington 1937. aastal; viimastel aastakümnetel on kõige tuntumad Brauni tooted.
**Kolmekettalise pöörleva lõikesüsteemiga pardlit toodab Philips alates 1939. aastast (kuni 2006. aastani tootemark Philishave).


Pilt:Rasierer Braun Syncro 7505.jpg| Braun Syncro 7505
Pilt:Braunseries3.JPG|Lõikepea võrk (Braun 340)
Pilt:Philips Rasierer 015 wp 1 uf.jpg| Philips 7300 Serie
Pilt:Philips Rasierer 005 wp open 1.jpg| Philipsi pardel avatuna
Pilt:Scherkopf Philips.jpg|Pöörlevate teradega lõikepea (Philips)


## Välislingid

* Pardlite test
Norman Greenbaum

**Norman Joel Greenbaum** (sündinud 20. novembril 1942 Maldenis Massachusettsi osariigis) on USA laulja ja laulukirjutaja. Tema tuntuim laul on "Spirit in the Sky", mille singlit müüdi 1969. ja 1970. aastal üle 2 miljoni eksemplari. 

Ajakiri Rolling Stone asetas laulu oma kõigi aegade 500 parima laulu edetabelis 333. kohale. Ta on üks selliseid artiste, kelle kohta öeldakse ühehitimees.
Sandra Pihlak

**Sandra Pihlak** (sündinud 4. mail 1989 Tallinnas) on eesti tekstiilikunstnik. 

## Elukäik
Sandra Pihlak õppis aastatel 1996–1999 Tallinna Muusikakoolis ning seejärel 2003. aastani Tallinna Nõmme Gümnaasiumis. Aastatel 2003–2006 õppis ta Brüsseli Ameerika Koolis (*Brussels American School*) ning aastatel 2006–2008 Athénée Royal Crommelynckis. Ta on lõpetanud Eesti Kunstiakadeemia tekstiili eriala bakalaureuseõppe 2013. aastal. 2015. aastast alates õpib ta Londoni Ülikooli Püha Martini kunsti- ja disainikolledži magistriõppes tulevikumaterjale.

Sandra Pihlak on olnud mitme eesti tudengifilmi grimeerija ja kostüümikunstnik. 

## Tunnustus
*2013 Mari Adamsoni nimeline parima tekstiilitudengi stipendium

## Viited
Feministlik Partei (Soome)

**Feministlik Partei** (soome keeles *Feministinen puolue*) on Soomes tegutsev feministlik erakond.

Erakonna programmi keskmes on sooline võrdõiguslikkus, inimõigused ja inimeste turvalisus.

Erakond asutati 2016. aastal. Seda juhivad Katju Aro, Warda Ahmed ja Katriina Rosavaara.

2017. aasta kohalikel valimistel sai erakond Helsingis 1,5% häältest ja ühe koha volikogus.

## Välislingid

* Erakonna veebileht
Doctor and the Medics

**Doctor and the Medics** on Inglise glämmrokiansambel. Bänd sai tuntuks oma kaveriga Norman Greenbaumi laulust "Spirit in the Sky", mis jõudis 1986. aastal Suurbritannia singlimüügi edetabeli esikohale. Bänd tegutseb tänapäeval erinevates koosseisudes peamiselt teiste esinejate tribuutbändina. 

## Koosseis
### 1981
* The Doctor (Clive Jackson) (laul)
* Steve McGuire (kitarr)
* Richard Searle (bass)
* Andrew McLachlan (trummid)

### Tänapäeval
* The Doctor (laul)
* Adrian Hill (trummid)
* Dan Angelow (kitarr)
* Jon Randle (bass)
* Melissa Weekes (taustalaul)

## Albumid
* "Laughing at the Pieces" (1986) (Suurbritannias nr 25)
* "I Keep Thinking It's Tuesday" (1987)
* "The Adventures of Boadacea and the Beetle" (1992)
* "Instant Heaven" (1996)
Gareth Gates

**Gareth Paul Gates** (sündinud 12. juulil 1984 Bradfordis West Yorkshire'is) on inglise laulja ja laulukirjutaja. 

Ta saavutas ITV talendisaate "Pop Idol" esimesel hooajal (2001–2002) teise koha (võitis Will Young). 

Tema esitatud lauludega heliplaate on müüdud üle 3,5 miljoni eksemplari. 

Ta on tuntud ka selle poolest, et aeg-ajalt ta kogeleb.

## Albumid
*"What My Heart Wants to Say" (2002)
*"Go Your Own Way" (2003)
*"Pictures of the Other Side" (2007)
*"The Very Best of Gareth Gates" (2014)

## Vaata ka
*"Anyone of Us (Stupid Mistake)"
*"Say It Isn't So"

## Välislingid
* Koduleht
Bauhaus (ansambel)

**Bauhaus** oli Inglismaal Northamptonis 1978. aastal moodustatud *[[post-punk]]*-bänd. Bändi moodustasid Peter Murphy (laul), Daniel Ash (kitarr), Kevin Haskins (trummid) ja  David J (basskitarr). Bändi algne nimi oli **Bauhaus 1919** ning arv tähendas Bauhausi kunstikooli esimest tegutsemisaastat.

Bänd läks laiali 1983. aastal, kuid hiljem on aeg-ajalt taas kontsertide andmiseks kokku tulnud.

## Koosseis
*Peter Murphy, laul, akustiline kitarr, klahvpillid, meloodika, kongad
*Daniel Ash, elektriline ja akustiline kitarr, saksofon, laul
*Kevin Haskins, trummid, löökpillid, klahvpillid, klaver, taustalaul
*David J (David John Haskins), elektriline ja akustiline basskitarr, klaver, klahvpillid, löökpillid, laul

## Stuudioalbumid
* "In the Flat Field" (1980)
* "Mask" (1981)
* "The Sky's Gone Out" (1982)
* "Burning from the Inside" (1983)
* "Go Away White" (2008)
Jaan Roots (agronoom)

**Jaan Roots** (8. oktoober 1908 Polli vald, Pärnumaa – 27. september 1967 Tallinn) oli eesti agronoom ja mesinduse eriteadlane.

## Elulugu
Jaan Rootsi isa oli samuti Jaan Roots (1860-1935), kooliõpetaja ja mesinik   (ja Jaan Rootse jätkus mitu põlve ülespoole )

Lõpetas 1927 Viljandi Maakonna Poeglaste Gümnaasiumi ja 1934 Tartu Ülikooli põllumajandusteaduskonna agronoomina, täiendas end 1936–37 Baieri mesinduse instituudis Erlangenis ja Berliini mesinduse instituudis. Oli 1937–40 Põllutöökoja mesinduskonsulent ja 1941–44 Põllutöödirektooriumi mesinduse eriteadlane. 1937–40 ajakirja "Mesinik" ja 1941 ajakirja "Aed ja Mesila" toim ning 1944–67 Põllum-ministeeriumi mesinduse eriteadlane, ühtlasi 1945 Polli Aianduse ja Mesinduse TUI mesinduse osakonna juhataja. 1949–67 Eesti Aianduse ja Mesinduse Seltsi juhataja. liige.

## Teadustöö
Uurimisvaldkond: mesindus (tarude ehitus, mesilasperede paljundamine ja talvitumine, mee- ja vahatoodangu suurendamine).

## Viited

## Kirjandus
* Talts, H. Tegelik mesinik. Tallinn, 1977, 12
* Eesti avalikud tegelased. Tartu, 1932, 279.

## Välislingid
* TÜ matrikkel / Album Academicum Universitatis Tartuensis 1918-1944

## Teoseid
* Eesti taru ehituse õpetus. Tartu, 1945
* Kuidas teostada mesilasperede paljundamist. Tallinn, 1947
* Mesilasperede talvitamine. Tallinn, 1950
* Mee- ja vahatoodangu suurendamine. Tallinn, 1960.
We've Got a Fuzzbox and We're Gonna Use It!!

**We've Got a Fuzzbox and We're Gonna Use It!!** (ka **Fuzzbox**) on Inglise alternatiivroki ansambel. Naiskvarteti moodustasid 1985. aastal Birminghamis Vix (Vickie Perks), Magz (Maggie Dunne), Jo Dunne ja Tina O'Neill. Bändi nimi lühenes Fuzzboxiks nende esimese USA-s avaldatud albumi jaoks. 

Bänd läks laiali 1990. aastal, kuid on kokku tulnud kontsertide andmiseks 2010. ja 2015. aastal, seda aga viieliikmelisena ja ilma trummar Tina O'Neillita.

Bändi kitarrist Jo Dunne suri 2012. aastal 43-aastaselt vähki 6 nädalat pärast selle diagnoosimist.

## Bändi liikmed
### Praegused liikmed
*Vix – laul (1985 – tänini); õieti Victoria Perks, sündinud 9. oktoobril 1968 Birminghamis)
*Maggie Dunne – klahvpillid, bass (1985 – tänini; sündinud 5. juunil 1964 Solihullis)
*Megan Burke – kitarr (2015 – tänini)
*Sarit Black – bass (2015 – tänini)
*Hannah Layhe – trummid (2015 – tänini)

### Endised liikmed
*Jo Dunne – kitarr (1985–2011; sündis 12. novembril 1968 Birminghamis; suri 26. oktoobril 2012)
*Tina O'Neill – trummid (1985–1990; sündinud 20. jaanuaril 1969 Birminghamis)
*Sarah Firebrand – bass (2010–2011)

## Albumid
*"Bostin' Steve Austin" (Vindaloo Records) (1986)
*"We've Got a Fuzzbox and We're Gonna Use It!!" (Geffen Records) (1987) – albumi "Bostin' Steve Austin" esimese 12 laulu uusväljalase
*"Big Bang!" (Warner Bros. Records) (1989) Suurbritannias nr 5)
Nina Hagen

**Nina Hagen** (õieti **Catharina Hagen**; sündinud 11. märtsil 1955 Ida-Berliinis Saksa DV-s) on Saksa laulja, laulukirjutaja ja näitleja. 

1976. aasta detsembris asus ta elama Lääne-Saksamaale. Teda kutsutakse ka pungi ristiemaks ja vanaemaks.

## Isiklikku
Isa Hans Oliva-Hagen (1922–1992), kasutanud ka nime John Ryder. Ema Eva-Maria Hagen(1934, n Buchholz). Tütar Cosma Shiva Hagen (1981). Kasuisa Wolf Biermann(1936).

## Diskograafia
*"Nina Hagen Band" (1978)
*"Unbehagen" (1979)
*"NunSexMonkRock" (1982)
*"Fearless" / "Angstlos" (1983)
*"Nina Hagen in Ekstasy" / "In Ekstase" (1985)
*"Nina Hagen" (1989)
*"Street" (1991)
*"Revolution Ballroom" (1993)
*"FreuD euch" / "BeeHappy" (1995)
*"Om Namah Shivay" (1999)
*"Return of the Mother" (2000)
*"Big Band Explosion" (2003)
*"Irgendwo auf der Welt" (2006)
*"Personal Jesus" (2010)
*"Volksbeat" (2011)

## Filmograafia
* "Heiraten/Weiblich" (1975)
* "Heute ist Freitag" (1975)
* "Liebesfallen" (1976)
* "Unser stiller Mann" (1976)
* "Bildnis einer Trinkerin" (1979)
* "Cha-Cha" (1979)
* "Pankow '95" (1983)
* "Der Albtraum vor Weihnachten" (1993) 
* "Lilien in der Bank" (1996)
* "Vasilisa" (2000)
* "7 Dwarves – Men Alone in the Wood" (2004)
* "7 Zwerge – Der Wald ist nicht genug" (2006)
* "Gutterdämmerung" (2016)

## Välislingid
* Apocalyptica - 'Seemann' feat. Nina Hagen (Official Video) (Rammstein Cover). 23. juuli 2014
DC Talk

**DC Talk** (stiliseeritult **dc Talk**) on kristlikku räppi ja rokkmuusikat tegev Ameerika Ühendriikide trio.  

2000. aastal ilmus EP "Solo", millel oli igalt bändiliikmelt kaks soolopala ja ühine kaver U2 laulust "40". Pärast seda EP-d on bänd määramata pikkusega pausil ja bändi liikmed teevad soolokarjääri. Bänd ei ole kunagi teatanud ei laialiminekust ega ka uuesti kokkutulemisest.

Ansambel on võitnud 4 Grammy auhinda parima rokk- või gospelalbumi eest.

## Liikmed
*Toby McKeehan
*Michael Tait
*Kevin Max

## Albumid
*1989: "DC Talk"
*1990: "Nu Thang"
*1992: "Free at Last"
*1995: "Jesus Freak"
*1998: "Supernatural"
Võti

**Võti** on riist, millega saab avada ja sulgeda lukku. Võti koosneb keelest, vardjast ja pärast.

## Vaata ka

*Muukraud

## Viited
Kuntagani mõis

**Kuntagani mõis** (ka **Kuntaugani mõis**) oli mõis Venemaa keisririigis Simferopoli maakonnas Tauria kubermangus Krimmis.

1882. aastal ostsid eesti asunikud (Krimmi eestlased) Johann Köleri osalusel Kuntagani mõisa. Mõisa pindala oli 6310 tiinu (umbes 6941 ha) ja mõisa hind oli 271 362 rubla. Maa hinnaks oli kokku 213 000 rubla, millest 90 000 rubla oli antud Hersoni Põllupanga laenusumma, millest pidid ostjad tasuma kohe 24 000 rubla ja kaheksa kuu pärast veel 50 000 rubla, kuna 109 000 rubla jäi võlana 6%-ga kaheksa aasta jooksul tasuda.

Kölerile ja sealsetele asunikele käis mõisa ostmine üle jõu ning Köleril ei õnnestunud 30 000 rubla laenu saada ka Eesti Aleksandrikooli kapitalist. 1889. aastal läks mõis oksjonile, asunike maksevõimekust mõjutas Krimmis aset leidnud ikaldus aastatel 1889–1897.

## Viited
Anyone of Us (Stupid Mistake)

"**Anyone of Us (Stupid Mistake)**" on inglise poplaulja Gareth Gatesi laul tema debüüt-stuudioalbumilt "What My Heart Wants to Say". Laulu autor on Nik Kershaw.

See anti singlina välja 8. juulil 2002. Lugu jõudis Briti singlite edetabelis UK Singles Chart esikohale..

Laul on saadaval allalaaditavana, singlina ning muusikavideona, mis filmiti Veneetsias.

## Viited

## Välislingid
* Ametlik muusikavideo
Ilme Kuld

**Ilme Kuld** (sündinud **Loit** 10. oktoobril 1938 Moostes) on eesti skulptor.

Ilme Kuld lõpetas 1953. aastal Jaanimõisa kooli. Aastatel 1953–1958 õppis Tartu Kunstikoolis. 1965. aastal lõpetas Eesti Riiklikku Kunstiinstituudi skulptuuri erialal. 

Ta on Kunstnike Liidu liige (1974).

Kuld alustas näitustel esinemist 1966. aastal vabariiklikul kunstinäitusel kõrgreljeefiga "Ema lapsega".

Ta on viljelenud väikeplastikat, põhiliselt lüürilist naisakti, dekoratiivskulptuuri, lisaks aia- ja pargiskulptuuri. On loonud hulga hauasambaid. Osalenud näitustel Euroopas ja USA-s, 1988. aastast puuskulptuurisümpoosionidel ja 1989. aastast lumeskulptuurivõistlustel.

## Isiklikku
Ilme Kulla abikaasa on skulptor Riho Kuld.
## Näitused
**Isikunäitused**
*1973 – Tallinna kunstisalong, koos Riho Kullaga
*1980 – Tallinna kunstisalong, koos Riho Kullaga 
*1991 – Stockholm, koos Riho Kullaga
*1993 – Põlva Maarja galerii, koos Riho Kullaga 
*2009 – “Ühine tee” Tallinn, Vabaduse galerii, koos Riho Kullaga
**Kataloogid**
*Ilme Kuld. Riho Kuld. Tallinn 1980
*Kullad. Põlva 2014

## Viited


## Välislingid
*Ilme Kuld. Riho Kuld. Tallinn 1980
*Kullad. Põlva 2014
*Riho ja Ilme Kulla tööd jõudsid albumisse, Pärnu Postimees, 5. aprill 2014
Tegevtoimetaja

**Tegevtoimetaja** on ajakirjandusväljaande toimetuse liige, kes korraldab väljaande igapäevast tööd. Tegevtoimetaja ülesannete seas võib olla ka määrata lugude jaotus lehekülgedele, kärpida laotud lugusid.

## Vaata ka
*Peatoimetaja
*Vastutav toimetaja

## Viited
Vastutav toimetaja

**Vastutav toimetaja** on ajakirjanduses isik, kes vastutab väljaande sisu eest, et see oleks kooskõlas asjakohaste seadustega.

Ajalooliselt kasutati vastutava toimetajana ka nn varitoimetajat (saksa keeles *Sitzredakteur*, :de). Varitoimetaja oli ajakirjanduslikult kõrvaline isik, kes esindas väljaannet kohtuprotsessides ja väljaande süüdimõistmise korral kandis varitoimetaja ka vanglakaristust.

Vastutav toimetaja on tehniline, mitte loominguline töötaja.

## Vaata ka
*peatoimetaja
*tegevtoimetaja

## Viited
Kaastööline

**Kaastööline** ehk **korrespondent**  on ajakirjanduses isik, kes pole ajakirjandusväljaande (ajalehe, ajakirja, raadiojaama, telekanali jne)  toimetuse liige (koosseisuline töötaja), ent teeb väljaandele kaastööd. Kaastöölise kaastöö võib olla juhuslik (kirjutab siis, kui tahab) või järjepidev (nt ta on sõlminud kokkuleppe teha kaastööd teatud regulaarsusega).

Ajakirjandusliku kaastöö autor saab väljaandes avaldatud tekstide või tele- või raadiosaatelõikude või saatejuhtimise eest tasu, tavaliselt honorari.

## Vaata ka
*Kaastoimetaja

## Viited
Balti Arhiiv

**Balti Arhiiv** on arhiiv Rootsis Stockholmis, kuhu on kogutud materjale eestlaste, lätlaste ja leedulaste tegevuse kohta Rootsis. Arhiiv asutati 1966. 

Arhiivi juhataja oli kuni 1999 Kalju Lepik. Arhiivi juhatuse esimees oli alates 1978 Ago Pärtel ja alates 1995 Aino Lepik von Wirén.

Suur osa arhiivi materjalidest on deponeeritud Rootsi Riigiarhiivi.

## Viited
Vahtralised

**Vahtralised** (*Aceraceae*) on taimesugukond seebipuulaadsete (*Sapindales*) seltsist.

Sugukonda kuulub kaks kuni neli perekonda umbes 120 liigiga. Peamiselt on need puud või põõsad.

Hiljem on vahtraliste sugukond liidetud sugukonnale seebipuulised (*Sapindaceae*). 

Sellesse sugukonda kuulub perekond vaher (*Acer*).
Einike Soosaar

**Einike Soosaar** (sündinud 10. novembril 1970 Tallinnas) on eesti tekstiilikunstnik, disainer ja kujundaja.

## Elukäik
Einike Soosaar on lõpetanud Tallinna 44. keskkooli 1989. aastal. 1994. aastal õppis ta Heinola Käsitöö- ja Kunstikoolis Soomes. Aastatel 1990–1995 õppis ta Tallinna Kunstiülikoolis tekstiili eriala bakalaureuseõppes, mille lõpetas *cum laude*. 

Ülikooli ajal läbis ta Tallinna Kultuurirahvaülikoolis Heino Kivihalli kalligraafiakursuse. 

## Tunnustus
*2008 osalemine Eesti 25 kauneima raamatu konkursil
*2010 II koht aasta kokaraamatute konkursil
*2010 osalemine Eesti 25 kauneima raamatu konkursil

## Artikleid
*Merle Suurkask, Einike Soosaar "Siidimaal", Avita, 1999, ISBN 9789985201879
*Einike Soosaar, Aet Maatee, Ave Sopp "Laulu- ja tantsupidu päevapiltidel", Menu Kirjastus, ISBN 9789949549023

## Liikmesus
Einike Soosaar kuulub Eesti Tekstiilikunstnike Liitu (2004. aastast). 

## Viited
Balti Humanistlik Ühing

**Balti Humanistlik Ühing** (rootsi keeles *Baltiska Humanistiska Förbundet*)  Balti riikide ühine abistamisorganisatsioon, mis asutati 1943 Rootsis. 

Ühing tegeles ka kirjastamisega. 1945-1949 andis ühing välja ajakirja The Baltic Review. 1947-1989 andis ühing koos Eesti Rahvusfondiga välja bülletääni Newsletter from behind the Iron Curtain. 1946 asutas ühing kirjastuse Eesti Raamat.

Ühingut on juhtinud teiste seas Richard Indreko, Nikolai Kaasik, Roland Härm, Evald Uustalu, Helmut Hagar.

## Viited
Meie Matsi tähtraamat

"**Meie Matsi tähtraamat**" oli raamatkalender, mis hakkas 1907. aastast (1908 aasta kalender) igal aastal ilmuma üks kord aastas kuni 1939. aastani (1940 aasta kalender). Kokku ilmus 33 aastakalendrit. Väljaandjaks oli kirjastused Teadus, Meie Mats toimetus, Vaba Maa ja Jakob Ploompuu kirjastused.

## Sisust
Tähtraamat ilmus erinevatel aastatel ka erinevate pealkirjadega, kuid kõikidele aastatel oli esikaanel samasugune kujundus. Millel Meie Mats on ronimas Kuule, et see nalja pärast üle tõrvata, redeli ülaosas oli juba tõrvapurk ja pintsel. “Meie Matsi tähtraamatus” anti lugejatele erinevaid nõuandeid ja sisaldas erinevat teavet. Selles leidusid laatade toimumise ajad ja kohad, mõõtude ja kaalude võrdlemise tabelid, Eesti valdade nimed koos asukoha ja postiasutuste kättenäitamisega, Eesti kõigi linnade juhid koos tähtsamate asutuste, haiglate, advokaatide jne aadressidega, koduloomade tiinuskalendrid, tähtsamad ajaloosündmused Eestis ja välismaal, lisaks oli sees naljanurgad.

## Pealkirjad
* Meie Matsi tähtraamat, 1907–1939
* Tähtraamat (nr 29), 1936

## Väljaandjad
* Teadus (1908–1920)
* Meie Mats (1921–1928)
* Ploompuu Kalendri kirjastus (1929–1938)

## Trükikojad
* 1907 C. Keuler ja poeg
* 1909, 1911 M. Antje
* 1910, 1913, 1916–1918 Voldemar Ehrenpreis
* 1912 Mihkel Schiffer
* 1914 J. Felsberg ja A. Tetermann
* 1915 G. Kalla
* 1922 A. Kümmel
* 1923–1931 AS Ühiselu
* 1931–1938 Tallinna Eesti Kirjastus-Ühisus

kaaned trükiti: 
* 1932–1938 Voldemar Ehrenpreis
* 1935 AS Ühiselu

## Paralleeltrükised
Samadel aegadel andis Jakob Ploompuu paralleelselt veel täiendavaid tähtraamatuid ja kalendreid, mille sisu oli osaliselt identne "Meie Matsi tähtraamatu" sisuga *(sulgudes kalendri aasta number)*: 
* "Abielu kalender 1935" 
* "Meie Matsi kalender (1915–1920)
* "Meie Matsi nalja ja pilke jutud" – kirjastuse konvoluut "Meie Matsi kalendri" 1917 ja 1919 kirjanduslikud osad
* "Majakalender : Aastavara" (1938–1940),
* "Keetja perenaise tähtraamat" (1933–1939) – 1935. aasta juurde oli köidetud osa trükisest "Majapidamise- ja keedukool" 1920. aasta ja 1936. aasta juurde "Majapidaja käsiraamat V".
* "Maja kalender" (1911–1939)
* "Adressidega Maja-Kalender (1912)"
* "Naiste sõber : maja kalender" (1934–1937)
* "Taluperenaise tähtraamat" (1937–1940)
* "W. M. Matsi tähtraamat" (1931–1939)
* "Wana Meie Matsi tähtraamat" (1931)
* "Vana M. Matsi tähtraamat" (1933)

## Viited

## Välislingid
* Kesknädal 21. mai 2008 – Jaan Niin, “Meie Matsi tähtraamat” 100-aastane
A-pool ja B-pool

**A-pool** ja **B-pool** on kiirusega 78, 45 või 33⅓ pööret minutis keerleva heliplaadi (singlite, EP-de või LP-de) kaks poolt.  

A-pool oli enamasti mõeldud laulule, mida reklaamib artist, produtsent või plaadifirma lootuses, et seda hakatakse mängima raadiotes, et sellest saaks hitt. Plaadi B-poolde suhtuti aga erinevalt: mõnel puhul oli sealne materjal samal tasemel nagu A-poolelgi, mõnel puhul aga võis seal olla hoopis mõni instrumentaalpala, mida vaevalt ükski raadiojaam esitaks. 

Digitaalajastu CD-de ja allalaaditava muusika oludes pole enam mõtet rääkida heliplaadi kahest poolest, aga mõisteid kasutatakse endiselt. Nüüd tähendab B-pool enamasti singlile lisatud boonuslugusid.
Kaastoimetaja

**Kaastoimetaja** ehk **abitoimetaja** on ajakirjanduses isik, kes abistab toimetajat. Kaastoimetaja võib näiteks toimetaja juhtimisel tõlkida tekste, kirjutada ümber käsikirju, suhelda välisautoritega.

Eesti ajakirjanduses on **kaastoimetaja** nimetust kasutatud eelkõige 1870. ja 1880. aastatel, kui väljaande toimetamisega tegeles harilikult kaks inimest [(vastutav) toimetaja ja kaastoimetaja].

Eesti ajakirjanduses oli esimene kaastoimetaja Lydia Koidula, kes aitas toimetada oma isal Johann Voldemar Jannsenil Perno Postimeest ja Eesti Postimeest. 

## Vaata ka
*vastutav toimetaja
*kaastööline

## Viited
The Kumars at No. 42

**"The Kumars at No. 42"** (aastal 2014 **"The Kumars"**) on Suurbritannia meelelahutuslik telesaatesari. Saatesari võitis Emmy auhinna aastail 2002 ja 2003 ning Peabody auhinna aastal 2004. Sarja tehti aastail 2001–2006 kokku 7 hooaega ja 52 osa ning 2014. aastal 6 osa. Eetris oli sari kanalitel BBC Two (2001–2004), BBC One (2005–2006) ja Sky1 (2014). Sarja tootis Hat Trick Productions.

Sarja peategelasteks on Londonis Wembley linnaosas elav india perekond. Peres on Madhuri ja Ashwin Kumar (osatäitjad Indira Joshi ja Vincent Ebrahim), nende täiskasvanud poeg Sanjeev (Sanjeev Bhaskar) ja Sushila, Sanjeevi vanaema, keda tavaliselt kutsutakse Ummiks (Meera Syal). 

Sarja tegelased teevad kaasa 2003. aastal avaldatud Comic Reliefi heategevuslikul singlil "Spirit in the Sky", mida esitab Gareth Gates. Singel jõudis Briti singliedetabelis esikohale ning seda müüdi enam kui 550&nbsp;000 eksemplari.

## Välislingid
*The Kumars at No. 42 IMDb-s *(inglise keeles)*
*The Kumars IMDb-s *(inglise keeles)*
*"Spirit in the Sky" video
Uhkus

**Uhkus** on sissepoole suunatud emotsioon, millel on erineva varjundiga tähendusi. Negatiivse varjundiga *uhkus* viitab inimese rumalalt rikutud arvamusele kellegi väärtusest, seisundist või saavutustest. Seda inimest kutsutakse uhkustajaks või ülbitsejaks. Positiivse varjundiga *uhkus* viitab inimese seotusele ta enda või kellegi teise inimese või grupi inimeste valikute ja tegudega, mis tulenevad uhkustundest, mis on sõltumatu inimesest endast, kuid sisaldab kuuluvustunnet. 

Filosoofid ja sotsiaalpsühholoogid on täheldanud, et uhkus on keeruline emotsioon, mis vajab enesetunnetuse arendamist ja oskust näha erinevusi (näiteks et uhkus erineb õnnest ja rõõmust), kuulates teisi inimesi. Mõned sotsiaalpsühholoogid eristavad mitteverbaalseid uhkuseväljendusi kui automaatselt tajutavaid signaale kõrgema sotsiaalse staatuse kohta. Kuid uhkust võib ka defineerida kui madalat tõega mittenõustumist. Üks vanaaegne uhkuse definitsioon pärineb Augustinuselt: "armastus enda oivalisuse vastu". Sarnaselt defineeris ka Meher Baba: "Uhkus on konkreetne tunne, mille kaudu egoism avaldub."

Uhkust nähakse mõnikord rikutuse või vastupidi – voorusena. Kuigi mõned filosoofid nagu Aristoteles (ja George Bernard Shaw) pidasid uhkust (kuid mitte ülbust) sügavaks vooruseks, siis mõned religioonid pidasid uhkust pettusega seotud patuks, nagu on väljendatud Õp 11:2 Vana Testament. Kristluses on uhkus üks seitsmest surmapatust. Uhkus võib avalduda kõrgemas arvamuses ühe rahva (rahvuslik uhkus) ja rahvuse (etniline uhkus) kohta.

## Vaata ka
*Dunningi-Krugeri efekt
*Nartsissism
*Suurusluul

## Viited
Eva-Liisa Kriis

**Eva-Liisa Kriis** (sündinud 1. oktoobril 1976 Tartus) on eesti tekstiilikunstnik ja disainer. 

## Elukäik
Eva-Liisa Kriis on õppinud Tartu 10. Keskkoolis ja Tartu 14. Keskkoolis. Aastatel 1994–1996 õppis ta Konrad Mägi nimelises maalistuudios ja seejärel 1996–2002 Eesti Kunstiakadeemias.

## Liikmesus
Eva-Liisa Kriis kuulub Eesti Tekstiilikunstnike Liitu aastast 2002 ja Eesti Disainerite Liitu aastast 2003.

## Publikatsioonid
*Eva-Liisa Kriis "Läbi lõimede: rahvuslikud kangakirjad", Iida Kursused MTÜ, 2014, ISBN 9789949923311

## Tunnustus

* 2019 Pärandihoidja (esemelise rahvakunsti ja alalhoidmise ja arendamise eest)

## Viited
Ventspilsi Rahvusvaheline Raadioastronoomiakeskus

**Ventspilsi Raadioastronoomiakeskus** (*Ventspils Starptautiskais radioastronomijas centrs* &ndash; *VIRAC*) on endine Nõukogude Liidu signaalluure jaam Lätis Läänemere rannikul, 30&nbsp;km Ventspilsist põhjas Ance vallas Irbene külas. Keskus oli salastatud kuni Läti taasiseseisvumiseni 1991. aastal. Pärast Nõukogude armee taandumist 1994. aastal võttis selle üle Läti Teaduste Akadeemia. Seejärel on kaks allesjäänud raadioteleskoopi parandatud.

## Kirjeldus

Keskus rajati 1974. aastal Nõukogude sõjaväe poolt Ventspilsis Irbenes. Algselt koosnes see ühest 32-meetrisest teleskoobist, kahest väiksemast teleskoobist ja sidekeskusest. Seda tunti nime all Звездочка (*Zvjozdotška*, 'täheke'). Seda kasutati ilmselt KGB poolt külma sõja ajal Euroopa ja USA vahelise side luuramiseks.

Sellest sai 1990. aastate teisel poolel teaduslik uurimisasutus, mis asutati 22. juulil 1994 osana Läti Teaduste Akadeemiast. 24. aprillil 1996 sai see iseseisvaks asutuseks – Ventspilsi Raadioastronoomiakeskuseks (Ventspils Starptautiskais radioastronomijas centrs).

## RT-32

RT-32 on 32-meetrine paraboolraadioteleskoop. See koosneb üle 20 000 komponendist ja keskmine koonus kaalub 80 tonni. Antenn on täielikult suunatav ja vaatleb sentimeeterlaineala. Antenni suurus ja täpsus sobivad ka teadustööks. Struktuur ehitati Ukrainas laevatehases, seetõttu näevad sisemused laevalaadsed välja.

Teleskoop on paigaldatud 25-meetrise torni otsa. Antenni fookuskaugus on 11,45 m ja sekundaarpeegli läbimõõt on 2,5 m.

Esimeste parandamiste käigus pärast ehitamist demonteeriti RT-32 ajutiselt 2014. aasta lõpus ja paigutati taastamiseks spetsiaalselt ehitatud varjualusesse. Taastamine hõlmas paneelide uuesti keevitamist, roostes osade vahetamist ja aja jooksul tekkinud vigastuste parandamist. Teleskoobile lisati ka kaugjuhtimise võimekus ja suurendati täpsust. 

Teleskoopi hakatakse kasutama interferomeetriaks. Taastamine maksis kokku umbes 16 miljonit eurot, millest paneelide parandus umbes 1,5 miljonit. Taastamine rahastati Euroopa Liidu, Läti valitsuse ja Ventspilsi linnavalitsuse poolt. Taldrik paigaldati uuesti 2015. aasta juunis ja teleskoop sai taastatud 2015. aasta oktoobris.

## RT-16

Keskuses on ka 16-meetrine paraboolraadioteleskoop.

## Vaata ka
*Skrunda radarijaam

## Viited
Tammemäe järv (Viljandimaa)

**Tammemäe järv** (ka **Pirmastu paisjärv**) on paisjärv Sakala kõrgustiku keskosas, Viljandi maakonnas Viljandi vallas Viisuküla külas.

Järve pindala on 1,8 ha, valgla pindala 1 km², kõrgus merepinnast 89,5 m ja kaldajoone pikkus 969 m. Järves asub üks saar pindalaga 0,23 ha. Järv kuulub Lääne-Eesti vesikonda ja Pärnu alamvesikonda. Järv pole avalik ega avalikult kasutatav veekogu.

## Viited

## Välislingid
*
*
Titanic (täpsustus)

**[[Titanic]]** oli reisilaev. See võib tähendada veel järgmist:

*"Titanic", 1943. aasta film
*"Titanic", 1956. aasta film
*"Titanic", 1997. aasta film
*"Titanic", 1996. aasta minisari
*"Titanic", 2012. aasta minisari

*Titanic, Norra ansambel
Józefi tamm

**Józefi tamm** ehk **Józef** on Poolas Podkarpacie vojevoodkonnas Wiśniowas kasvav harilik tamm. Tema eluiga on 650 aastat.
 
Tamm Józefi minevik seondub tema kasvukohaga – Mycielski perekond olevat paiga ilust nii võlutud, et ostis sinna mõisa. Teise maailmasõja ajal olevat Józefi juures pelgupaiga leidnud üks natside eest varjuv juudi perekond.

Józefi pilt on trükitud ka Poola 100-zlotisele rahatähele. Tänapäeval külastavad tamme paljud huvilised ning seda kujutatakse fotodel ja maalidel.

Võistluses Euroopa aasta puu valiti Jósef 17 597 häälega Euroopa aasta puuks 2017 (temale järgnes 16 203 häälega Brimmoni tamm Walesis).

## Viited
Ilmumisaasta

**Ilmumisaasta** on teaviku ilmumisaja aastanumber. Ilmumisaasta märgib aega, kui teavik jõudis esimest korda müüki.

Kui teavikul ilmumisaasta puudub või seda pole olnud võimalik kindlaks teha, siis bibliograafiakirjes märgitakse seda lühendiga s.a. (ladinakeelsest fraasist *sine anno*).

## Viited
Tammekoor

**Tammekoor** (*Quercus cortex*) on droogide koondnimetus, mitmete tamme perekonda liigitatud taimede, sh hariliku tamme, tüvelt ja okstelt korjatud ja kuivatatud koorele, mida tarvitatakse ravi otstarbel.

Hariliku tamme koor on kantud Euroopa farmakopöasse ja tema tanniinide sisaldus peab olema vähemalt kolmeprotsendiline. Mitmel pool maailmas on droogiallikateks ka kivitamm (*Quercus petraea*) ja karvane tamm (*Quercus pubescens*).

Droogiks kogutakse noorte tammede ja okste peegelkoort varakevadel, mahlade liikumise ajal. Sukana maha tõmmatud koort kuivatatakse päikese käes (7–10 päeva) või kunstlikus soojuses. Tamme koort soovitatakse koguda ettevaatlikult: kooreta jäänud oks on määratud hukule ja õigem oleks need puult ära lõigata. Kuid igalt puult ja igal pool seda muidugi teha ei tohi.

Droogina käsitletakse kuni 30 cm pikkusi sukki või kuni 3 mm sileda välispinnaga või läikivaid kooretükke.

## Toimed ja näidustused

Droogi toime on kootav ja põletikuvastane. Keedisega loputatakse suud või kuristatakse suu-, igeme- ja neelupõletiku korral. Seespidiselt on tammekoorekeedist kasutatud isu suurendajana, ühekordseks annuseks 1–5 g (max 9 g) keedist. Suguelundite ja pärakupõletiku korral teha põletiku leevendamiseks mähiseid.

Välispidiselt kasutatakse tammekoore ja -lehtede tõmmist nahalöövete, ekseemide, seenhaiguste, veenipõletike (haavandite) ning põletuste korral nii täiskasvanutel kui ka lastel.

Homöopaatias tarvitatakse tammekoort kasvajavastase vahendina ja alkoholismi ravis.

## Vastunäidustused

Tammekoore seespidisest kasutamisest võiks hoiduda ägeda mao- ja soolepõletiku, haavandtõve või muude ärritusseisundite korral. Seda ei soovitata alla 12-aastastele lastele.

## Viited
Barbie Girl

"**Barbie Girl**" on Taani-Norra popmuusikaansambli Aqua esitatud laul. 

"Barbie Girl" anti välja singlina 14. mail 1997 ja laul on ka albumil "Aquarium". 

### Edetabelites

## Välislingid
* Aqua esitamas laulu "Barbie Girl"
* Laulu "Barbie Girl" sõnad
Jalgat

**Jalgat** (ersa keeles Я́лгат 'sõbrad') on Uljanovski oblastis kord kuus ilmuv ersa- ja venekeelne ajaleht, mis esindab soome-ugri omariikluseta põlisrahvaste rahvuskeelset ajakirjandust Venemaal. Ta asutati 2001. aasta juulis kuberneri Vladimir Šamanovi korraldusel ja esimene väljaanne ilmus 20. oktoobril 2001. Ajalehe peatoimetaja ja direktor on Tatiana Miganova.

Uljanovski piirkonnas elab üle 100 rahvuse, kellest mordvalasi ehk ersasid ja mokšasid on rohkem kui 50 000 inimest. Mordvalased koos maridega on ühed rohkearvulisemad soome-ugri rahvad Venemaal. Ajaleht Jalgat edastabki tugeva vene mõju all olnud ersa ja mokša rahvaste ajalugu ja traditsioone, tutvustab traditsioonilist elukäiku ja -keskkonda, rahvakombeid ja -kultuuri ning räägib soome-ugri rahvaste emakeele ja kultuuri taassünniga seotud probleemidest, kaasaegsetest võimalustest ja üritustest. Ajaleht jälgib sündmusi Uljanovski paljurahvuselises piirkonnas ja materjali ettevalmistamisel korraldab tellijatega kohtumisi. Ajaleht peab ersa-mokša ühiskonna ja kultuuri mõjutajateks vene bõliinakangelast Ilja Murometsa, Moskva ja kogu Venemaa patriarhi Nikonit, kirjanikku Fjodor Gladkovi, skulptorit Stepan Erziat, ajaloolast Vassili Kljutševskit, rahvalaulikut Lidia Ruslanovat, näitlejat Oleg Tabakovi jne.

## Viited
Leemet

**Leemet** on vanem eesti mehenimi. Leemet on tuletatud nimest Clemens, mis tähendab "helde", "lahke".

2018. aasta 1. jaanuari seisuga oli Eestis eesnimi Leemet 20 mehel.

## Nime kandjaid
*Leemet Böckler, eesti korvpallur
*Leemet Onno, eesti laulja
*Leemet, romaani "Mees, kes teadis ussisõnu" peategelane

## Viited

## Välislingid
* Evar Saar. ''Lümanda'', ''Lümandu'' ja ''Lümatu''. – Keel ja Kirjandus 2012, nr 1, lk 48–54. https://doi.org/10.54013/kk650a5
Sara Stridsberg

**Sara Brita Stridsberg** (sündinud 29. augustil 1972 Solnas Stockholmi läänis) on rootsi kirjanik, publitsist ja tõlkija. Endine Rootsi Akadeemia liige.

Ta on avaldanud romaane (esikromaan ilmus 2004. aastal), näidendeid ja publitsistikat. Ta on tõlkinud Valerie Solanast. 2010. aastal töötas ta Berliini Vabas Ülikoolis külalisprofessorina. 

2016. aastal valiti ta Gunnel Vallquisti surma tõttu vabaks jäänud Rootsi Akadeemia 13. toolile. Ta oli vanuselt akadeemia 18-liikmelises koosseisus noorim. 27. aprillil 2018 astus ta protesti märgiks akadeemia liikme kohalt tagasi. Sellega näitas ta solidaarsust Sara Daniusega. 

## Tunnustus
*2007 – Põhjamaade Nõukogu kirjandusauhind ("Drömfakulteten")
*2013 – Rootsi Akadeemia Doblougi preemia 
*2015 – Euroopa Liidu kirjandusauhind ("Beckomberga. Ode till min familj")
*2016 – Selma Lagerlöfi auhind

## Teosed
*1999 – "Juristutbildningen ur ett genusperspektiv" (publitsistika)
*2002 – "Det är bara vi som är ute och åker" (publitsistika)
*2004 – "Happy Sally" (esikromaan)
*2006 – "Drömfakulteten" (romaan)
*2010 – "Darling River" (romaan)
*2014 – "Beckomberga. Ode till min familj" (romaan, ilmus 2016. aastal inglise keelde tõlgituna pealkirjaga "The Gravity of Love" https://www.amazon.com/Gravity-Love-Sara-Stridsberg/dp/0857054767/ref=sr_1_sc_1?ie=UTF8&qid=1491971576&sr=8-1-spell&keywords=sara+strindsberg)

### Eesti keeles ilmunud teosed
*2017 – "Armastuse gravitatsioon" 
*2019 – "Armastuse Antarktis" 

## Välislingid
*Intervjuu: Sara Stridsberg. ng.se, 2. september 2014
Balti Komitee

**Balti Komitee** oli poliitiline koondis, mis asutati 1943 Rootsis. Komitee ülesannete seas oli avalikkusele teavitada NSV Liidu ja Saksamaa okupatsioonide tehtud ülekohtust Baltimaade rahvaste vastu. 

Komitee juhatusse kuulusid teiste seas August Rei ja Harald Perlitz.

Komitee andis välja bülletääni "Balt-Press" ja seeriat "Brännande östersjöproblem".

## Viited
Tamme-äkksurm

**Tamme-äkksurm** (inglise keeles *sudden oak death*) on paljudel taimedel esineda võiv ohtlik seenhaigus, mida põhjustab *[[Phytophthora ramorum]]*. 

Haiguse sümptomid ja raskusastmed võivad peremeestaimedel erineda, nii on rododendronitel peamisteks haigustunnusteks võrsete närbumine ja lehelaiksus. Lehtedele tekivad hajusad ebaselgete piirjoontega laigud, leherootsudel nekroos, lehealus ja lehetipp tumenevad – ka neil esineb nekroos, võrsed aga närbuvad. 

Põhja-Ameerika lääneosas põhjustab *[[Phytophthora ramorum]]* tammede ja teiste pärismaiste puude hukkumist.

Haigestuda võivad väga erinevate taimesugukondade ja -perekondade liigid, nagu: suurelehine vaher, mägivaher, aleuudi adiantum, kalifornia hobukastan, harilik hobukastan, Menziesi maasikapuu, harilik maasikapuu, leesikas, harilik kanarbik, kameelia, harilik kastanipuu, harilik pöök, kalifornia paakspuu, purshi paakspuu, harilik saar, rannikgriseliinia, virgiinia nõiapuu, punane aroonia, laialehine kalmia, loorberipuu, kobarküüvits, kiviviljak, harjaskarvane kuslapuu (kalifornia kuslapuu), magnoolia, kõrge mikeelia, viltulehine lõunapöök, erilehine osmantus, raudpuu (parrootia), fraseri fotiinia, õisküüvits, harilik ebatsuuga, tamm, kalifornia türnpuu, rododendron (välja arvatud *Rhododendron simsii - simsi rododendron* ehk simsi asalea), paljaviljaline kibuvits, raagremmelgas, ranniksekvoia, harilik sirel, laialehine laanelill, mägiloorber, ebamustikas ja lodjapuu.
Eesti Gümnaasiumiõpetajate Ühing

**Eesti Gümnaasiumiõpetajate Ühing** oli ühing, mis asutati 1949 Rootsis. Ühingusse kuulusid Rootsis tegutsevate eesti gümnaasiumite õpetajad. Ühing kuulus (koos Eesti Algkooliõpetajate Ühinguga) Eesti Õpetajate Keskühingusse.

## Viited
Aime Kinnep

**Aime Kinnep** (22. august 1946 Kurtna – 19. august 2022 Pärnu) oli eesti raamatukoguhoidja ja koduloolane.

Ta õppis Simuna Põhikoolis ja Väike-Maarja Keskkoolis, lõpetas 1965. aastal Rakke Keskkooli. Seejärel lõpetas Viljandi Kultuurharidustöö Kooli raamatukogunduse eriala. 1966. aastast töötas Liigvalla raamatukogus, seejärel kuni 2007. aastani Rakke raamatukogu juhatajana, aastatel 2008–2017 Pärnu Täiskasvanute Gümnaasiumi raamatukogu juhatajana.

Ta on tegelenud koduloo uurimisega ning koostanud koduloolisi raamatuid. Tema algatusel tähistati mälestustahvlitega zooloog Heinrich Riikoja ning lastekirjaniku ja tõlkija Marta Sillaotsa sünnikoht.

Ta oli Eesti Kultuuriseltside Ühenduse juhatuse liige ja Rakke Valla Hariduse Seltsi asutaja ja juhatuse liige.

## Raamatud
**Faehlmann ja Rakke*. Rakke Valla Hariduse Selts, 2003
**90 aastat rahvahariduse seltsitegevust Rakkes*. Rakke Valla Hariduse Selts, 2004
**Rakke Valla Hariduse Seltsi kümme tegevusaastat*. Rakke Valla Hariduse Selts, 2006
**Eduard Wiiralt: Eduard Wiiralti noorusradadel*. Rakke Valla Hariduse Selts, 2009
**Karl Kadak: karjapoisist lubjakuningaks*. Rakke Valla Hariduse Selts, 2012
**Rakke haridusseltsi sada aastaringi*. Rakke Valla Hariduse Selts, 2014
**Laula, laula, suukene, liigu linnukeelekene. Regilaule Rakke ümbrusest: Koeru ja Simuna kihelkondade regilaulud*. Rakke Valla Hariduse Selts, 2016

## Tunnustus
*1987 – Eesti NSV teeneline kultuuritegelane

## Viited

## Välislingid
*Urmas Hännile. Aime Kinnep talletab aega seinakalendrites Pärnu Postimees, 11. detsember 2010
Graafiline betoon

**Graaﬁline betoon** on pesubetooni eriliik.

Fassaadi kaunistamiseks mõeldud muster trükitakse betooni tardumist aeglustava ainega erilisele kilematerjalile meetodiga, mis on ligilähedane siiditrüki tehnikaga. Saadud mustriga kile asetatakse betoonitööstuses kasutatava spetsiaalse vormi põhja ning sellele valatakse tavaline või dekoratiivbetoon. Pärast betoonpaneeli lahtirakestamist jääb tänu tardumist aeglustava aine mõjule vastav osa betoonpaneeli pealmisest kihist kuni paari millimeetri sügavuseni kivinemata. Betoonikiht, mis pole ära kivistunud, eemaldatakse survepesuga ning alles jääb betoonis kasutatud täiteaine ehk pesubetoon. Tardumisaeglustiga katmata kohtades jääb nähtavale sile betoon- ehk vormipind. Pesu- ja vormipinna tekstuuri erinevusest tulenevat erinevust on võimalik paremini nähtavaks muuta, kasutades betoonis eri värvusega tsemendikivi ja täiteainet. Selle tulemusel joonistubki betooni pinnale soovitud muster või kujutis. Valikuvõimalused on piiramatud: alates lihtsatest, tavalistest mustritest, lõpetades spetsiifiliste, spetsiaalselt tellija kavandi või foto põhjal loodud mustritega. 

Graafilist betooni valmistatakse elemenditehastes. Monoliitvalu puhul ei ole see meetod sobilik. Graafiline betoon annab võimaluse kujundada stiilseid ja kõrgekvaliteedilisi betoonelementide ja plaatide pindu. Kõige enam kasutatakse graafilist betooni fassaadidel, vaheseintel, müüridel, betoonplaatidel ja sisekujunduselementidel. Graafiline betoon ei esita erinõudeid betoonimassile. Võimalusel soovitatakse kasutada valgest tsemendist aluspinda kergpesuks, mis tagab parima tulemuse. Graafilise betooni tehnoloogia on vabalt elemenditehaste kasutuses.

## Ajalugu
Graafilise betooni idee pärineb 1980. aastatest. Eestis tekkisid esimesed monteeritavate betoonist hoonete fassaade ilmestavad moonutused Valli Lember-Bogatkina ja Margarethe Fuksi loodud pannoodel Mustamäe majade otsaseintel. Esimesed näidiselemendid toodeti 1990. aastatel. 

## Viited
Eesti Keele ja Kirjanduse Instituut Rootsis

**Eesti Keele ja Kirjanduse Instituut Rootsis**  Stockholmi Ülikooli juures tegutsev instituut, kus õpetatakse ja uuritakse eesti keelt ja eesti kirjandust ning avaldatakse asjakohaseid publikatsioone.

Instituut asutati 12. septembril 1959 Henno Jänese eestvõttel.

Instituudis on teiste seas õpetanud Valter Tauli ja 1970-1995 Paul Laan.

## Viited
Shape of You

"**Shape of You**" on Briti laulja ja laulukirjutaja Ed Sheerani esitatud ja kirjutatud (kaasautorina) laul. Laul avaldati esmalt allalaaditava muusikafailina 6. jaanuaril 2017. 

"Shape of You" on ka Sheerani kolmandal stuudioalbumil "÷" (2017). Laulu saab kuulata Spotifys.

30. jaanuaril 2017 avaldati YouTube'is laulu ametlik muusikavideo (vaadatavus-kuulatavus 4. oktoobri 2017 seisuga 2,456 miljardit), milles teevad lisaks Sheeranile kaasa ka ameerika tantsija ja modell Jennie Pegouskie ning pensionil elukutseline sumomaadleja Yamamotoyama Ryūta ("Yama").

"Shape of You" tõusis 30 riigi singlite edetabelites, sh Ameerika Ühendriikide US Billboard Hot 100-s, esikohale 240 000 allalaadimise ja 20 miljoni voogesitusega ainuüksi esimesel nädalal.

## Viited

## Veebiallikad
* *[https://www.youtube.com/watch?v=JGwWNGJdvx8 "Shape of You" ametlik muusikavideo]*
* ''"Shape of You" laulusõnad
Józef

**Józef** on poola mehenimi.

## Nime kandjaid
*Józef Beck, poliitik ja diplomaat
*Józef Cyrankiewicz, riigitegelane
*Józef Gosławski, skulptor
*Józef Kowalski, preester ja märter Teise maailmasõja ajal
*Józef Kowalski, kindral
*Józef Kowalski, poliitik
*Józef Kowalski, Poola vanim mees ja viimane elusolev Nõukogude-Poola sõja veteran
*Józef Ignacy Kraszewski, kirjanik
*Józef Piłsudski, sõjaväelane
*Józef Unrug, sõjaväelane
*Józef Unszlicht, poliitik, sõjaväelane ja riigiametnik